โบรกฯ ชี้ SEAFCO ไตรมาส 3 อ่อนแอ เจอปัญหาขาดแรงงาน-แข่งขันรุนแรง ลุ้นฟื้นตัว Q4
โบรกฯ ชี้ SEAFCO ไตรมาส 3 อ่อนแอ เจอปัญหาขาดแรงงาน-แข่งขันรุนแรง ลุ้นฟื้นตัว Q4
โบรกฯ ชี้ SEAFCO ไตรมาส 3 อ่อนแอ เจอปัญหาขาดแรงงาน-แข่งขันรุนแรง ลุ้นฟื้นตัว Q4
22 ต.ค. 2563

บล.ฟินันเซียไซรัส ระบุในบทวิเคราะห์ (22 ต.ค.2563) คาดกำไรไตรมาส 3/2563 ของ บริษัท ซีฟโก้ จำกัด (มหาชน) หรือ SEAFCO ชะลอ 37% จากไตรมาสก่อน และ 45% จากช่วงเดียวกันเมื่อปีก่อนมาอยู่ที่ 45 ล้านบาท จากทั้งรายได้ที่หดตัวจากปัญหาแรงงานขาดแคลน และอยู่ระหว่างเข้างานใหม่ รวมถึงกดดันจากอัตรากำไรขั้นต้นท่ามกลางการแข่งขันที่รุนแรง
อย่างไรก็ตาม แนวโน้มไตรมาส 4/2563 คาดฟื้นตัวจากไตรมาสก่อน จากความคืบหน้าของงานก่อสร้างที่เพิ่มขึ้นรวมถึงปัญหาขาด แคลนแรงงานที่เริ่มคลี่คลาย หลังหันไปรับแรงงานต่างด้าวของบริษัทอื่นใน ประเทศเข้ามาชดเชยบางส่วน ทั้งนี้ได้ปรับลดประมาณการปี 2563-2564 ลง 18-21% เป็น 261 ล้านบาท (ลดลง 36% จากช่วงเดียวกันเมื่อปีก่อน) ในปีนี้ก่อนฟื้นตัว 21% จากช่วงเดียวกันเมื่อปีก่อน ที่ 316 ล้านบาทในปีหน้า หนุนจากการเริ่มงานภาครัฐขนาดใหญ่ตั้งแต่ครึ่งปีหลังของปี 2563 อาทิรถไฟฟ้าสายสีส้ม และรถไฟความเร็วสูงเชื่อม 3 สนามบิน
ทั้งนี้ ปรับไปใช้ราคาเหมาะสมปี 2564 ที่ 6.70 บาท (อิง PER 15.6x) ทางพื้นฐาน คงคำแนะนำซื้อลงทุน จาก Upside ที่ มากกว่า 10% และราคาหุ้นเทรดบน PE เฉลี่ย 12.4 เท่า หรือค่าเฉลี่ย -1SD แต่ระยะ สั้นยัง Overhang จากสถานการณ์ทางการเมือง และความไม่แน่นอนประมูลสาย สีส้ม รวมถึงงบไตรมาส 3/2563 ที่อ่อนแอ และอาจต่ำกว่าตลาดคาด
 